Ձախողված էր նաև Էրդողանի այցը ԱՄՆ (ս.թ. մայիսին)։ Էրդողանի այցի զրոյական արդյունքի համոզիչ փաստարկներից մեկը դարձավ հանդիպման ժամանակագրությունը բարձր մակարդակով և երկու երկրների ներկայացուցիչների ընդլայնված կազմով։ Թուրքիայի համար էրդողանի՝ իր նշանակությամբ կարևորագույն անձնական շփումը նախագահ Դոնալդ Թրամփի հետ տևեց ընդամենը 23 րոպե՝ ընթացակարգային առնվազն 40 րոպեի փոխարեն։ Էլ չեմ ասում Էրդողանի թիկնապահների բռի գործողությունների հետևանքների մասին, որոնք տեղի ունեցան ս.թ. մայիսի 17-ին ԱՄՆ-ում թուրք դեսպան Սերդար Քըլըչի նստավայրի մոտ։ Նշենք միայն, որ ԱՄՆ իրավապահ մարմինները Թուրքիայի նախագահ Ռեջեփ Թայիփ Էրդողանի 12 թիկնապահների ձերբակալելու օրդեր են ներկայացրել։ Ինչպես հայտարարել է Կոլումբիա օկրուգի ոստիկանության ղեկավար Փիթեր Նյուշամը, Էրդողանի թիկնազորը հարձակվել է խաղաղ ցուցարարների վրա, որոնք բողոքի ցույց էին անցկացնում Թուրքիայի դեսպանության մոտ. «Մենք բոլորս տեսանք բռնություն խաղաղ ցուցարարների հանդեպ, և սա այն չէ, ինչին մենք պատրաստ ենք հանդուրժողաբար վերաբերվել»։